120
Tatao edi laulau borabora eai bena se saguhaidi uurana
1 Egu nuadobidobi boeana eai ea eogalau GUIAU arinai,
bena i heuioegu:
2 “Sopa borabora aridi eai eo memena borabora aridi eai,
GUIAU e, bena oa u saguhaigu.”
3 Oa memena borabora e,
saha abo se moseleawa arim eai,
eo saha abo se ginauri enam?
4 Tauiala ena pidu matamatana,
ma oeagi alaalasina!
5 Ahani eau, paana Meseka eai ea miamia,
Kedara ena numa lulu hinage boeadi eai ea miamia!
6 Ea abimatemate paana ea mia ariri
isi boeadi eai labini se hewaiunuei.
7 Eau labini mo ea henua;
na ena ea ribariba,
isi iala mo se henua.